CELEX: 32017R1787
Language: sl
Date: 2017-06-12 00:00:00
Title: Delegirana uredba Komisije (EU) 2017/1787 z dne 12. junija 2017 o spremembi Uredbe (EU) št. 508/2014 Evropskega parlamenta in Sveta glede razdelitve sredstev v okviru neposrednega upravljanja med cilje celostne pomorske politike in skupne ribiške politike

4.10.2017   
            
            
               SL
            
            
               Uradni list Evropske unije
            
            
               L 256/1
            
         DELEGIRANA UREDBA KOMISIJE (EU) 2017/1787
   z dne 12. junija 2017
   o spremembi Uredbe (EU) št. 508/2014 Evropskega parlamenta in Sveta glede razdelitve sredstev v okviru neposrednega upravljanja med cilje celostne pomorske politike in skupne ribiške politike
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 508/2014 Evropskega parlamenta in Sveta z dne 15. maja 2014 o Evropskem skladu za pomorstvo in ribištvo in razveljavitvi uredb Sveta (ES) št. 2328/2003, (ES) št. 861/2006, (ES) št. 1198/2006 in (ES) št. 791/2007 in Uredbe (EU) št. 1255/2011 Evropskega parlamenta in Sveta (1) ter zlasti člena 14(4) Uredbe,
   ob upoštevanju naslednjega:
   
               (1)
            
            
               Uredba (EU) št. 508/2014 določa financiranje ukrepov, ki prispevajo k uresničevanju ciljev celostne pomorske politike in skupne ribiške politike.
            
         
               (2)
            
            
               Naslov VI Uredbe (EU) št. 508/2014 določa ukrepe, ki se lahko financirajo v skladu z načelom neposrednega upravljanja s strani Unije.
            
         
               (3)
            
            
               Priloga III k Uredbi (EU) št. 508/2014 določa okvirno razdelitev sredstev v okviru neposrednega upravljanja med posebne cilje celostne pomorske politike in skupne ribiške politike iz členov 82 in 85 navedene uredbe.
            
         
               (4)
            
            
               Programsko obdobje za ukrepe, ki se financirajo v skladu z Uredbo (EU) št. 508/2014, zajema leta od 2014 do 2020. Po koncu tretjega leta programskega obdobja in glede na izkušnje, pridobljene pri do zdaj izvedenih ukrepih na različnih področjih porabe, so se na nekaterih področjih pojavile razlike med ustrezno razdelitvijo sredstev in odstotki iz Priloge III k Uredbi (EU) št. 508/2014.
            
         
               (5)
            
            
               Te razlike je bilo do zdaj mogoče obravnavati z uporabo člena 14(3) Uredbe (EU) št. 508/2014. Navedeni člen Komisiji dovoljuje, da odstopa od okvirnih odstotkov za največ 5 % vrednosti finančnih sredstev v posameznem primeru.
            
         
               (6)
            
            
               Člen 14(4) Uredbe (EU) št. 508/2014 Komisijo pooblašča za sprejemanje delegiranih aktov o prilagoditvi odstotkov iz Priloge III k Uredbi.
            
         
               (7)
            
            
               Da bi čim bolje uporabili razpoložljiva sredstva v preostanku programskega obdobja in prispevek povezanih ukrepov k uresničevanju ciljev iz členov 82 in 85 Uredbe (EU) št. 508/2014, je treba prilagoditi okvirno razdelitev sredstev iz Priloge III k navedeni uredbi.
            
         
               (8)
            
            
               Uredbo (EU) št. 508/2014 bi bilo zato treba ustrezno spremeniti –
            
         SPREJELA NASLEDNJO UREDBO:
   Člen 1
   Priloga III k Uredbi (EU) št. 508/2014 se nadomesti z besedilom iz Priloge k tej uredbi.
   Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 12. junija 2017
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 149, 20.5.2014, str. 1.
   
      PRILOGA
      „
            PRILOGA III
            
               OKVIRNA RAZDELITEV SREDSTEV V OKVIRU POGLAVIJ I IN II NASLOVA VI MED CILJE IZ ČLENOV 82 IN 85
                (1)
            
            Cilji iz člena 82:
            
                        1.
                     
                     
                        Oblikovanje in izvajanje integriranega upravljanja pomorskih in obalnih zadev – 6 %
                     
                  
                        2.
                     
                     
                        Razvoj medsektorskih pobud – 24 %
                     
                  
                        3.
                     
                     
                        Podpiranje trajnostne gospodarske rasti, zaposlovanja, inovacij in novih tehnologij – 17 %
                     
                  
                        4.
                     
                     
                        Spodbujanje varstva morskega okolja – 5 %
                     
                  Cilji iz člena 85:
            
                        1.
                     
                     
                        Zbiranje, upravljanje in razširjanje znanstvenih nasvetov v okviru SRP – 11 %
                     
                  
                        2.
                     
                     
                        Posebni ukrepi nadzora in izvrševanja v okviru SRP – 11 %
                     
                  
                        3.
                     
                     
                        Prostovoljni prispevki mednarodnim organizacijam – 13 %
                     
                  
                        4.
                     
                     
                        Dejavnosti svetovalnih svetov ter dejavnosti obveščanja na področju SRP in CPP – 7 %
                     
                  
                        5.
                     
                     
                        Tržne informacije, vključno z vzpostavitvijo elektronskih trgov – 6 %
                     
                  “
      
         (1)  Odstotki se nanašajo na znesek iz člena 14, ki ne zajema dodelitve v skladu s členom 92.